L 168/30
LT
Europos Sąjungos oficialusis leidinys
2023 7 3
PRIEDAS
Europos Sąjungos parama OPCW veiklos efektyvumo didinimui.
ES 2023 m.
1.
Bendra informacija
2003 m. gruodžio mėn.
Europos Sąjunga (ES) priėmė ES kovos su masinio naikinimo ginklų platinimu strategiją (toliau – ES strategija), kurioje pripažino masinio naikinimo ginklų keliamą grėsmę tarptautinei taikai ir saugumui.
ES strategijoje pabrėžiamas esminis Cheminio ginklo uždraudimo konvencijos (CWC) ir Cheminio ginklo uždraudimo organizacijos (OPCW) vaidmuo kuriant pasaulį be cheminio ginklo.
ES strategijos tikslai papildo CWC tikslus.
Nuo tada, kai buvo priimta ES strategija, ES ir OPCW bendradarbiauja, be kita ko, pagal įvairius bendruosius veiksmus ir Tarybos sprendimus (1).
Vykdydama savo įgaliojimus OPCW nuolat gauna ES paramą, o tai rodo nuolatinį pasiryžimą siekti visapusiško CWC įgyvendinimo: nuo 2004 m. bendros užsienio ir saugumo politikos (BUSP) biudžeto lėšomis buvo skirta 38,2 mln.
EUR savanoriškų įnašų.
OPCW palankiai vertina nuolatinį ES įsipareigojimą remti OPCW pastangas įgyvendinti Konvencijos tikslą – sukurti pasaulį be cheminio ginklo ir taip prisidėti prie tarptautinės taikos ir saugumo.
Be to, pripažindama kylančius iššūkius, OPCW taip pat palankiai vertina nuolatinį ES interesą stiprinti savo paramą OPCW techninėms grupėms, reikiamu mastu padedant valstybėms, kurios yra Konvencijos Šalys, aktyviai įgyvendinti ES strategijos II ir III skyrius.
Dėl dinamiškos tarptautinio saugumo aplinkos OPCW misija yra kaip niekada svarbi.
Būsima Penktoji peržiūros konferencija, artėjantis svarbus įvykis – visiškas deklaruotų cheminių ginklų atsargų sunaikinimas, taip pat naujo Chemijos ir technologijų centro (CCT) atidarymas atveria OPCW naujų galimybių, tačiau kelia jai ir iššūkių.
Kad ši organizacija išliktų aktuali laikotarpiu po sunaikinimo, itin svarbus yra strateginis bendradarbiavimas.
Partnerystė ir parama ES bendros užsienio ir saugumo politikos (BUSP) biudžeto lėšomis išties padeda OPCW propaguoti ir įgyvendinti jos pagrindinius tikslus, o tai didina ir OPCW veiklos poveikį.
2.
Projekto tikslas
2.1.
Bendrieji projekto tikslai Bendrasis projekto tikslas – užtikrinti sekretoriato gebėjimą palengvinti ir pagerinti Konvencijos įgyvendinimą valstybėse, kurios yra Konvencijos Šalys.
Tokia parama prisidėtų prie taikos ir tarptautinio saugumo, veiksmingai įgyvendinant OPCW įgaliojimus.
Ji taip pat padėtų užkirsti kelią pakartotiniam cheminio ginklo atsiradimui, kartu skatinant chemijos naudojimą taikiais tikslais.
Įgyvendinant projektą, kai tai taikytina vykdant siūlomą veiklą, bus tinkamai atsižvelgiama į lyčių įvairovę.
2.2.
Konkretūs tikslai — Tikrinti cheminio ginklo atsargų ir cheminio ginklo gamybos objektų sunaikinimą taikant CWC numatytas tikrinimo priemones, — užkirsti kelią pakartotiniam atsiradimui ir sumažinti naudojimo grėsmę užtikrinant cheminio ginklo neplatinimą, taikant Konvencijoje numatytas tikrinimo ir įgyvendinimo priemones – jos taip pat padeda stiprinti valstybių, kurios yra Konvencijos Šalys, tarpusavio pasitikėjimą, — efektyviai ir patikimai reaguoti į cheminio ginklo naudojimą ir įtarimus dėl tokio naudojimo, — užtikrinti pasirengimą teikiant pagalbą ir apsaugą nuo cheminio ginklo, jo naudojimo arba jo panaudojimo grėsmės laikantis CWC X straipsnio nuostatų, (1) Įskaitant Bendruosius veiksmus 2004/797/BUSP (nebegalioja); Bendruosius veiksmus 2005/913/BUSP (nebegalioja); Bendruosius veiksmus 2007/185/BUSP (nebegalioja); Sprendimą 2009/569/BUSP (nebegalioja); Bendruosius veiksmus 2012/166/BUSP (nebegalioja); Sprendimą 2015/259 (pratęstas Sprendimu 2018/294, nebegalioja); Sprendimą 2017/2302 (pratęstas Sprendimu 2019/1092, nebegalioja); Sprendimą 2017/2303 (pratęstas Sprendimu 2018/1943 ir Sprendimu 2019/2112, nebegalioja); Sprendimą 2019/538 (galiojo iki 2023 m. balandžio mėn. pabaigos); Sprendimą 2021/1026 (galioja iki 2023 m. rugpjūčio mėn. pabaigos) ir Sprendimą 2021/2073 (galioja iki 2025 m. gruodžio mėn. pabaigos).